paragraph_text: Doneseni su 15. rujna 1935. godine za vrijeme nacizma u Njemačkoj. U njima se institucionalizira progon Židova, Roma i drugih tzv. nearijaca na rasnoj osnovi. Tim je zakonima Židovima zabranjeno sklapanje brakova kao i spolni odnosi s Arijcima, zabranjeno obavljanje državnih i javnih službi, uzimanje Arijca u službu, te isto tako sudjelovanje u svim ostalim javnim događanjima.